rejauldu/bengali-wikipedia huggingface dataset:
গ্যালিফর্মিস (Galliformes) বড় আকারের ভারী ভূচর পাখিদের একটি বর্গ। মুরগি, টার্কি, মথুরা, তিতির, বাতাই, বটেরা, ময়ূর প্রভৃতি পাখিরা এ বর্গের অন্তর্ভুক্ত। গ্যালিফর্মিস নামটি ল্যাটিন গ্যালাস থেকে এসেছে যার অর্থ মুরগি। এ বর্গের একটা বড় অংশ শিকারযোগ্য পাখি। প্রায় ২৯০ প্রজাতির পাখি এ বর্গের অন্তর্ভুক্ত, যার মধ্যে দুই-একটি মরু ও মেরু অঞ্চল বাদে প্রায় সমগ্র পৃথিবীতেই দেখা যায়। দ্বীপসমূহে এদের কমই দেখা যায়, বিশেষ করে মহাসাগরীয় দ্বীপগুলোতে এরা প্রায় নেই বললেই চলে। যদিও কিছু কিছু দ্বীপে এদের দেখা যায়, তাও মানুষের মাধ্যমে অবমুক্ত করা হয়েছে। বহু প্রজাতিকে গৃহপালিত পাখি হিসেবে মানুষ বহুকাল আগে থেকে লালন-পালন করে আসছে।  মোট পাঁচটি গোত্র নিয়ে এ বর্গটি গঠিত। গোত্রগুলো হল:   Phasianidae- বনমোরগ, বটেরা, তিতির, বাতাই, মথুরা, টার্কি ও গ্রুস  Odontophoridae- নতুন বিশ্বের কোয়েল  Numididae- গিনিফাউল  Cracidae- চাকালাকা আর কুরাসো  Megapodiidae- মলি মুরগি ও ব্রাশ টার্কিসহ অন্যান্য মেগাপড।  বাস্তুতন্ত্রে এ বর্গের পাখিরা অত্যন্ত গুরুত্বপূর্ণ ভূমিকা রাখে। বীজের বিস্তার আর পোকামাকড় দমনে এদের গুরুত্ব অপরিসীম। এদের মাংস আর ডিম মানুষের প্রোটিনের অভাব পুরনে বিরাট ভূমিকা রাখে। এছাড়া এদের শিকার করা পূর্ব-পশ্চিম সবখানেই একটি জনপ্রিয় বিনোদন। অনেক প্রজাতিই বেশ দ্রুত দৌড়াতে সক্ষম আর অধিকাংশ সময়ে শত্রুর তাড়া খেলে উড়ে না যেয়ে দৌড়ে পালানোর চেষ্টা করে। তাই বলে এমন নয় যে এরা উড়তে পারে না। তবে একেবারে বিপদে না পড়লে এরা সচরাচর ওড়ে না। বেশিরভাগ প্রজাতির পুরুষেরা স্ত্রীদের তুলনায় বেশ রঙচঙে আর সুন্দর পালকে শোভিত। প্রজনন মৌসুমে পুরুষরা নেচেকুঁদে, নানা অঙ্গভঙ্গী করে আর ডাক ছেড়ে স্ত্রীর মনোরঞ্জনের চেষ্টা করে। এরা পরিযায়ী স্বভাবের নয়।   তথ্যসূত্র    বহিঃসংযোগ    The World Pheasant Association - The ultimate authority on Galliformes  Gamebird Journal - An Online Magazine Devoted To The Gamebird Enthusiast  Galliformes - Conservation and aviculture   * বিষয়শ্রেণী:পাখির বর্গ বিষয়শ্রেণী:কনরাড জ্যাকব টেমিঙ্ক কর্তৃক নামকরণকৃত ট্যাক্সা
ন্যাশনাল এডুকেশনাল টেলিভিশন, সংক্ষেপে এনইটি ( জাতীয় শিক্ষাবিষয়ক টেলিভিশন), একটি যুক্তরাষ্ট্রভিত্তিক শিক্ষাবিষয়ক টেলিভিশন সংস্থা ছিল। এনইটির মালিকসমূহ ছিল ফোর্ড ফাউন্ডেশন এবং কর্পোরেশন অফ পাবলিক ব্রডকাস্টিং। এটি সম্প্রচার শুরু করে ১৯৫৪ সালের ১৬ মেতে, এবং বন্ধ হয় ১৯৭০ সালের ৪ অক্টোবরে। বন্ধের পর এটির জায়গায় পিবিএসের যাত্রা শুরু হয়।   ইতিহাস  এনইটি এডুকেশনাল টেলিভিশন অ্যান্ড রেডিও সেন্টারের নামে (ইটিআরসি) স্থাপন করা হয় ১৯৫২ সালের নভেম্বরে। আগে নিজ অনুষ্ঠান তৈরি করতো না,‌ কিন্ত লোকাল টেলিভিশন কেন্দ্রের তৈরি অনুষ্ঠান ডিস্ট্রিবিউট অথবা এক্সচেঞ্জ করতো।  ১৯৫৪ সালের ১৬ মেতে ইটিআরসি টেলিভিশনে যাত্রা শুরু করে। ১৯৫৬ সালে ইটিআরসির ২২ টেলিভিশন কেন্দ্র স্থাপিত আছিল, এবং ১৯৫৭ সালের মার্চের মধ্যে আরো ৪টি কেন্দ্রের স্থাপন করার দায়িত্ব নেয়। এটির বেশি কিছু অনুষ্ঠানসমূহেরকে "অ্যাডাল্ট এডুকেশন" বলা হয়েছিল, আর এটির ডাকনাম দেওয়া হয় "বাতাসের বিশ্ববিদ্যালয়"।  ১৯৫৮ সালে ইটিআরসিকে ন্যাশনাল এডুকেশনাল টেলিভিশন অ্যান্ড রেডিও সেন্টারের নামে (এনইটিআরসি) পরিবর্তন করা হয়, এবং যুক্তরাষ্ট্রের চতুর্থ টেলিভিশন সংস্থা হওয়ার দায়িত্ব নেয়। ১৯৬১ সালে বিবিসির থেকে অনুষ্ঠান প্রচার করা শুরু করে।An Age of Kings: an import becomes public TV’s first hit, David Stewart, Current, December 21, 1998 এনইটিআরসির নিজ প্রডাকশন স্টাফ এবং ফ্যাসিলিটিস না থাকার কারণে বেশিরভাগ অনুষ্ঠান তৈরি করে এটির কেন্দ্রসমূহ, এবং বিভিন্ন দেশ থেকে অনুষ্ঠান প্রচারিত করেছে।  ১৯৬৩ সালের নভেম্বর মাসে এনইটিআরসির রেডিও অ্যাসেটস আলাদা এক সংস্থা করে এটির নাম পরিবর্তন হয় এনইটি। ১৯৬৭ সালে এনইটিকে এক "পাবলিক টেলিভিশন" সংস্থা বানানোর সিদ্ধান্ত নেওয়া হয়। মার্কিন সরকারের স্থাপিত কর্পোরেশন অফ পাবলিক ব্রডকাস্টিং এনইটির কো-ওনার হয়, এবং এনইটি সরকার এবং অন্যান্য উৎস থেকে তহবিল নেয়।  ১৯৬৯ সালে পিবিএসের উদ্বোধন হয়। ফোর্ড এবং সিপিবি এনইটিকে বন্ধ করার সিদ্ধান্ত নেয়, এটিকে পিবিএস দিয়ে বদলানোর জন্য। নিউইয়র্কের ডাবল-ইউ এনডিটি এর সাথে যুক্ত হয় এনইটি ১৯৭০ এর প্রথম দিকে, এবং টেলিভিশন কেন্দ্রের নাম পরিবর্তন হয় ডাবল-ইউ এনইটি ১লা অক্টোবরে, যখন ডাবল-ইউ এনডিটি এবং এনইটির একত্রিত শেষ হয়। ৪ অক্টোবরে এনইটির সম্প্রচার বন্ধ করে দেওয়া হয়, এবং পরের দিনে পিবিএসের যাত্রা শুরু হয়। কিন্ত পিবিএসের কিছু অনুষ্ঠান এনইটির নামে প্রচারিত হত, তারপর এনইটির নামটি সরিয়ে দেওয়া হয়।   অনুষ্ঠানসমূহ   এনইটি প্লেহাউজ (১৯৬৬-১৯৭০)  ওয়াশিংটন ওইক (১৯৬৭-১৯৭০)  জ্যাজ ক্যাসুয়াল (১৯৬১-১৯৬৮)  দ্য ফ্রেঞ্চ শেফ (১৯৬৩-১৯৬৬)  দ্য ফ্রেন্ডলি জাইয়ান্ট (১৯৫৪-১৯৬৮)  পাবলিক ব্রডকাস্টিং ল্যাবরেটরি (১৯৬৭-১৯৬৯)  ব্ল্যাক জার্নাল (১৯৬৮-১৯৭০)  মিস্টার রজার্স নেইবারহুড (১৯৬৮-১৯৭০)  সোল! (১৯৬৮-১৯৭০)  সেসামি স্ট্রিট (১৯৬৯-১৯৭০)   তথ্যসূত্র   বিষয়শ্রেণী:পিবিএস বিষয়শ্রেণী:মার্কিন যুক্তরাষ্ট্রের টেলিভিশন নেটওয়ার্ক বিষয়শ্রেণী:মার্কিন যুক্তরাষ্ট্রের বিলুপ্ত গণমাধ্যম বিষয়শ্রেণী:শিক্ষামূলক টেলিভিশন বিষয়শ্রেণী:পিবডি পুরস্কার বিজয়ী বিষয়শ্রেণী:মার্কিন যুক্তরাষ্ট্রের বিলুপ্ত টেলিভিশন নেটওয়ার্ক বিষয়শ্রেণী:শিক্ষা ও নির্দেশনামূলক টেলিভিশন চ্যানেল
ব্যবহার  The template will normally be used without parameters. If placed within a portal having a strongly coloured background, it may be necessary to set the text colours. Use  to override the normal blue colouring of the links, and  to set the colour of the other text.  <div style="background:black"> {{portals|linkcolour=yellow|textcolour=white}} </div>   আরও দেখুন   বিষয়শ্রেণী:উইকিপিডিয়া প্রবেশদ্বার টেমপ্লেট বিষয়শ্রেণী:বার-শৈলী টেমপ্লেট
দিগপাইত ইউনিয়ন বাংলাদেশের ময়মনসিংহ বিভাগের জামালপুর জেলার সদর উপজেলার অন্তর্গত একটি ইউনিয়ন।   অবস্থান ও সীমানা   উত্তরে শাহবাজ পুর ইউনিয়ন, দক্ষিণে ধনবাড়ী থানা ও উপজেলা, পূর্বে রশিদপুর ইউনিয়ন ও পশ্চিমে তিতপল্লা ইউনিয়ন পরিষদ ও সরিষাবাড়ি থানা ও উপজেলার মাহাদান ইউনিয়ন পরিষদ।   ইতিহাস    প্রশাসনিক এলাকা    আয়তন ও জনসংখ্যা   আয়তন - ২৮.০৪ বর্গমাইল   জনসংখ্যা - ৩৫৬৮৭ জন (প্রায়)   শিক্ষা ও স্বাস্থ্যসেবা  শিক্ষার হার :  ৫৮ %   স্বাস্থ্যসেবা    দুবাই হসপিটাল বিডি, দিগপাইত উপ-শহর।   উচ্চ বিদ্যালয়  ১। হাসনা মফিজ উচ্চ বিদ্যালয়, মাতারপাড়া  ২। হাজেরা মোকছেদ উচ্চ বিদ্যালয়, পূর্বপাড় দিঘুলী  ৩। খুপিবাড়ী এম. এম. উচ্চ বিদ্যালয়, খুপিবাড়ী  ৪। এডভোকেট খলিলুর রহমান উচ্চ বিদ্যালয়, পূর্বপাড় দিঘুলী  ৫। অক্সফোর্ড ইন্টারন্যাশনাল স্কুল, ছোনটিয়া  ৬। আব্দুল মান্নান খান আইডিয়াল স্কুল, ছোনটিয়া   ৭। মামুন স্মৃতি পাবলিক স্কুল, ছোনটিয়া   ৮। ছোনটিয়া সরকারি উচ্চ বিদ্যালয়, ছোনটিয়া  ৯। ধরণী কান্ত উচ্চ বিদ্যালয়, দিগপাইত  ১০। শাহিন স্কুল, দিগপাইত   ১১। সান শাইন ল্যাবরেটরি স্কুল, দিগপাইত  মাদ্রাসা  ১। মল্লিক মন্ডল দাখিল মাদ্রাসা, ঘোড়ামারা উকিল বাজার  ২। কে.এম দাখিল মাদ্রাসা, গোপিনাথপুর  কলেজ  ১। রহিমা মোজাফফর আইডিয়াল স্কুল এন্ড কলেজ, দিগপাইত।  ২। শামছুল হক ডিগ্রি কলেজ, দিগপাইত   দর্শনীয় স্থান   জামালপুর ইকোনমিক জোন, বটতলা   উল্লেখযোগ্য ব্যক্তিত্ব   আতিউর রহমান - বাংলাদেশ ব্যাংকের সাবেক গভর্নর ও অর্থনীতিবিদ।  মোজাফফর হোসেন - প্রাক্তন এম.পি, জামালপুর সদর-৫।   আরও দেখুন    ময়মনসিংহ বিভাগ  জামালপুর জেলা   তথ্যসূত্র   বিষয়শ্রেণী:জামালপুর সদর উপজেলার ইউনিয়ন
আরিফ ইকবাল হুসাইন ভাট্টি (মৃত্যু ১৭ অক্টোবর ১৯৯৭) ছিলেন একজন পাকিস্তানি আইনবিদ, যিনি লাহোর হাইকোর্টের বিচারক ছিলেন এবং রায় ঘোষণার অভিযোগে তাকে খুন করা হয়েছিল।   ১৯৯৫ সালে, বিচারপতি খুরশিদ আহমেদের সাথে তিনি দু'জন খ্রিস্টান পুরুষকে নিন্দার অভিযোগে খালাস দিয়েছিলেন।   ১৯৯৭ সালে, তাকে নিন্দনামূলক অপরাধীদের খালাস করায় বেলেলভী চালক আহমেদ শেরের হাতে খুন করা হয়েছিল।    আরো দেখুন    সালমান তাসীর   তথ্যসূত্র   বিষয়শ্রেণী:১৯৯৭-এ মৃত্যু বিষয়শ্রেণী:গুপ্তহত্যার শিকার পাকিস্তানি বিষয়শ্রেণী:পাকিস্তানি বিচারক
ছপাক () মেঘনা গুলজার পরিচালিত ২০২০ সালের ভারতীয় নাট্যধর্মী চলচ্চিত্র। এটি প্রযোজনা করেছেন মেঘনা ও দীপিকা পাড়ুকোন। চলচ্চিত্রটিতে মুখ্য ভূমিকায় অভিনয় করেছেন দীপিকা পাড়ুকোন ও বিক্রান্ত ম্যাসি। চলচ্চিত্রটি এসিডদগ্ধ নারী লক্ষ্মী আগরওয়ালের জীবনী অবলম্বনে নির্মিত।  অভিনয়ে  দীপিকা পাড়ুকোন - মালতী  বিক্রান্ত ম্যাসি - আমোল  মধুরজিৎ সারঘি - অর্চনা বাজাজ  আনন্দ তিওয়ারী - বাজাজের স্বামী  বৈভবী উপাধ্যায় - মিনাক্ষী  পায়েল নয়ার - সিরাজ  বিশাল দাহিয়া - বশির শেখ, এসিড নিক্ষেপক  অঙ্কিত বিষ্ট রাজেশ  গীতা আগরওয়াল  মনোহর তেলি  শর্বরী দেশপাণ্ডে  দেলজাদ হিভালে  নির্মাণ চলচ্চিত্রটির মুখ্য চিত্রগ্রহণ ২০১৯ সালের ফেব্রুয়ারিতে সম্পন্ন হয়।  তথ্যসূত্র  বহিঃসংযোগ     বিষয়শ্রেণী:২০২০-এর চলচ্চিত্র বিষয়শ্রেণী:২০২০-এর দশকের হিন্দি ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ফক্স স্টার স্টুডিওসের চলচ্চিত্র বিষয়শ্রেণী:মেঘনা গুলজার পরিচালিত চলচ্চিত্র বিষয়শ্রেণী:দিল্লিতে ধারণকৃত চলচ্চিত্র বিষয়শ্রেণী:মুম্বইয়ে ধারণকৃত চলচ্চিত্র বিষয়শ্রেণী:ভারতে নারী সম্পর্কে চলচ্চিত্র বিষয়শ্রেণী:ভারতীয় জীবনীসংক্রান্ত নাট্য চলচ্চিত্র বিষয়শ্রেণী:২০২০-এর জীবনীমূলক নাট্য চলচ্চিত্র বিষয়শ্রেণী:পারিবারিক সহিংসতা সম্পর্কে চলচ্চিত্র
রুম ৩৯, (ডিভিশন ৩৯, বুরো ৩৯ অথবা অফিস ৩৯ নামেও পরিচিত) উত্তর কোরিয়ার সরকারি একটি গোপন সংস্থা। এটি উত্তর কোরিয়ার ন্যাশনাল ডিফেন্স কমিশনের চেয়ারম্যান কিম জং উনের জন্য বৈদেশিক মুদ্রা অর্জনের পথ। এই সংস্থাটির কাছে ৫ বিলিয়ন এর উপর মুদ্রা জমা আছে। এছাড়া এটি অর্থ সংক্রান্ত অনেক অনৈতিক কাজের সাথে জড়িত বলে মনে করা হয়।  অনেকে মনে করে রুম ৩৯ কিম জং উনের ক্ষমতাকে আরো বৃদ্ধি করছে এবং উত্তর কোরিয়ার পরমাণু প্রকল্পের জন্য অর্থ সংগ্রহের কাজ করছে। বিশ্বাস করা হয় পিয়ংইয়ং এ ওয়ার্কার্স পার্টির ভবনেই এর অবস্থান যা কিম জং উনের প্রসাদ থেকে খুব দূরে নয়।   ইতিহাস  ১৯৭০ সালে রুম ৩৯ গঠন করা হয়েছিল। এর গঠনের উদ্দেশ্য ও নামকরনের ইতিহাস জানা যায়নি। বিভিন্ন রকমের নিষিদ্ধ অস্ত্র কেনাবেচা এবং সুইস ব্যাংকের কিছু অ্যাকাউন্টের মাধ্যমে পুরো পৃথিবীতে ইন্স্যুরেন্স ফ্রডের জন্য এই সংস্থাটিকে দায়ী করা হয়। কিন্তু জনশ্রুতি আছে চীন ও সুইজারল্যান্ডের ১০ থেকে ২০ টি ব্যাংক একাউন্টের মাধ্যমে এ প্রতিষ্ঠানের সাথে অর্থ লেনদেন হত। রুম-৩৯ এর অধীনে ১২০ টি বিদেশী বাণিজ্যিক প্রতিষ্ঠান আছে যা সরাসরি কিম জং উনের নিয়ন্ত্রণে। এছাড়া আমেরিকান ডলারের নকল প্রতিলিপি তৈরির অভিযোগও আছে এই সংস্থার উপর।   তথ্যসূত্র    আরো পড়ুন     Michael Breen (author), Kim Jong-il: North Korea's Dear Leader, John Wiley and Sons (January, 2004), hardcover, 228 pages,   বিষয়শ্রেণী:সরকারি সংস্থা বিষয়শ্রেণী:উত্তর কোরিয়ার সরকারি সংস্থা বিষয়শ্রেণী:পিয়ংইয়াং বিষয়শ্রেণী:উত্তর কোরিয়ার অর্থনীতি বিষয়শ্রেণী:উত্তর কোরিয়া সরকার বিষয়শ্রেণী:রাজনৈতিক দুর্নীতি
ফিনিক্স মসজিদ () চীনের চচিয়াং প্রদেশের হাংচৌ শহরে অবস্থিত একটি মসজিদ। চীনের চারটি বড় মসজিদের অন্যতম মসজিদ হিসেবে পরিচিত। চীনে নির্মিত প্রাচীন মসজিদগুলোর মধ্যে অন্যতম মসজিদ।   ইতিহাস  তাং বা সং রাজত্বকালের সময় প্রথম নির্মাণ করা হয়েছে। পরে মসজিদটিকে বেশ কয়েকবার পুনর্নির্মাণ করা হয়। এটি সং বংশের শেষের দিকে ধ্বংস হয়। ইউয়ান রাজবংশের রাজত্বকালে চীনের আরব ধর্মযাজক আলা আল-দীনের আর্থিক সহায়তায় মসজিদটি মেরামত করা হয়। ১৯২৮ সালে মসজিদ সংলগ্ন রাস্তা তৈরির সময়  মসজিদের মিনারটি সরানো হয়। ১৯৫৩ সালে মসজিদটিকে মেরামত এবং রক্ষণাবেক্ষণের কাজ করা হয়।   স্থাপত্য  ইসলামিক স্থাপত্যের বৈশিষ্ট্যগুলি বজায় রেখে, মসজিদের মূল ভবনের কাঠামোটি ঐতিহ্যবাহী চীনা স্থাপত্যের আদলে নির্মাণ করা হয়েছে। ১২৮১ সালে কুবলাই খানের শাসনকালে মসজিদের নামাজঘরটি  নির্মাণ করা হয়েছে। ২,৬০০ বর্গমিটার অঞ্চল জুড়ে মসজিদটি অবস্থিত।   মসজিদটিতে বর্তমানে উল্লেখযোগ্য সংখ্যক বিদেশী দর্শনার্থী পরিদর্শনে যায়।   বর্তমান অবস্থা  বর্তমানে বর্তমানে শুক্রবারের জুমার নামাজ এবং অন্যান্য নামাজগুলো পড়া হয় না। এর পরিবর্তে নতুন হাঙ্গজু মসজিদে নামাজ পড়া হয়।   চিত্রশালা     আরও দেখুন   চীনে ইসলাম   চীনের মসজিদের তালিকা   তথ্যসূত্র    বহিঃসংযোগ    চায়নাকালচার ওয়েবসাইটে মসজিদের বিবরণ  বিষয়শ্রেণী:প্রথাগত চীনা ভাষার লেখা থাকা নিবন্ধ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:চীনের মসজিদ
thumb|১৮৪০ সালে তারাস শেভচেঙ্কো (তৈলচিত্র) মনোরম ইউক্রেন ( জিভোপিসনা উক্রাইনা) হলো ১৮৪৪ সালে তারাস শেভচেঙ্কোর আঁকা ছবির একটি সিরিজ। খোদাই (এচিং) কৌশল ব্যবহার করে, আঁকা ছবিগুলি নিয়ে তৈরি সিরিজটি প্রতি বছর মূলত বারোটি ছবি নিয়ে প্রকাশিত হওয়ার কথা ছিল। কিন্তু আর্থিক অসুবিধার কারণে এটি সম্ভব হয়ে ওঠেনি। শেষ পর্যন্ত ছয়টি প্রিন্টের ছবি নিয়ে একটি মাত্র অ্যালবাম প্রকাশিত হয়। সেই ছবিগুলি হলো কিয়েভে, ভিডুবিচি মঠ, জাহাজ পরিষদ, রূপকথার গল্প, বার্ধক্য এবং চ্যাহিরিনের উপহার।   চিত্রশালা  তথ্যসূত্র  বিষয়শ্রেণী:দৃশ্যকলা বিষয়শ্রেণী:১৯শ শতাব্দীর শিল্পকর্ম
লখনাদোন () ভারতের মধ্য প্রদেশ রাজ্যের সেওনি জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬০৭ মিটার (১৯৯১ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে লখনাদোন শহরের জনসংখ্যা হল ১৪,৩৪৩ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭১%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে লখনাদোন এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
মুত‘ইম ইবনু ‘আদী () ছিলেন ইসলামি নবী মুহাম্মদের যুগের একজন অমুসলিম সমসাময়িক ব্যক্তি এবং বনু কুরাইশ গোত্রের বনু নওফাল শাখার প্রধান।A Restatement of the History of Islam and Muslims অধ্যায় "Muhammad's Visit to Ta'if"— John Bagot Glubb-এর লেখা The Life and Times of Mohammed থেকে উদ্ধৃত, Al-islam.org  জীবনী  পরিবার মুতইমের পিতা ছিলেন আদী, যিনি নওফালের পুত্র ছিলেন।  মুতইম অমুসলিম হিসেবেই মৃত্যুবরণ করেন; তবে তাঁর পুত্র জুবাইর ইবনু মুতইম পরবর্তীতে ইসলাম গ্রহণ করেন।  মুহাম্মদের যুগে ভূমিকা  আবু তালিবের সঙ্গে তৃতীয় প্রতিনিধি দল ()  মুতইম আবু তালিবকে মুহাম্মদকে রক্ষা করা থেকে বিরত রাখতে চাওয়া তৃতীয় প্রতিনিধি দলে ছিলেন।আর-রাহীকুল মাখতুম   হাশিমিদের বিরুদ্ধে মক্কাবাসীদের অবরোধ (৬১৭–৬১৯)  মুতইম আরও চারজনের সঙ্গে মিলে এমন একটি উদ্যোগ নেন, যার ফলে মুসলিমদের ওপর চাপিয়ে দেওয়া অবরোধের অবসান ঘটে। এই অবরোধের ফলে তারা চরম দুর্ভিক্ষের মুখে পড়েছিল।  আয়েশার প্রস্তাবিত বিয়ে (৬১৫–৬২০ নাগাদ)  আবু বকর তাঁর কন্যা আয়েশার বিয়ে মুতইমের পুত্র জুবাইরের সঙ্গে স্থির করেছিলেন। কিন্তু যখন মুতইম জানতে পারেন যে আবু বকর ইসলাম গ্রহণ করেছেন, তখন তিনি এই বিয়ে আর চাননি। পরে আয়েশার বিয়ে মুহাম্মদের সঙ্গে হয়।  মুহাম্মদের তায়েফ সফর (৬২০)  মুহাম্মদ ও জায়েদ ইবন হারিসা যখন তায়েফ-এ ইসলাম প্রচারের উদ্দেশ্যে যান কিন্তু ব্যর্থ হন, তখন তাঁরা গোপনে মক্কায় ফেরত আসেন। মুহাম্মদ তাঁর বন্ধুদের কাছে মক্কায় আশ্রয়ের অনুরোধ জানান। মুতইম তাঁকে আশ্রয় দেন এবং এর ফলে তিনি নিরাপদে মক্কায় প্রবেশ করতে পারেন।  ইসরা ও মিরাজ (৬২০)  মুহাম্মদ যখন তাঁর ইসরা ও মিরাজ ঘটনার বিবরণ দেন, তখন মুতইম বলেন:  এর উত্তরে আবু বকর বলেন:  আকাবার দ্বিতীয় বাইআত (৬২২)  সা‘দ ইবন উবাদা গোপন দ্বিতীয় বাইআতে অংশ নেন। এই ঘটনার পর মক্কার কুরাইশরা খুব ক্ষিপ্ত হয়ে যাত্রাবহর ধাওয়া করে এবং শুধু সা‘দকে ধরতে সক্ষম হয়। তাঁকে প্রচণ্ড নির্যাতন করা হয়। পরবর্তীতে মুতইম এবং হারিস ইবন হারব, যাঁদের সঙ্গে সা‘দের ব্যবসায়িক সম্পর্ক ছিল, তাঁকে উদ্ধার করেন।আর-রাহীকুল মাখতুম আকাবার দ্বিতীয় বাইআত   তথ্যসূত্র  বিষয়শ্রেণী:৬২৩-এ মৃত্যু বিষয়শ্রেণী:মক্কার ব্যক্তি বিষয়শ্রেণী:জাহেলি ব্যক্তি বিষয়শ্রেণী:৭ম শতাব্দীর আরব ব্যক্তি বিষয়শ্রেণী:অন্ধ ব্যক্তি
রাখালচিতা (বৈজ্ঞানিক নাম: Allophylus cobbe) হচ্ছে 	Sapindaceae পরিবারের Allophylus গণের একটি সপুষ্পক গুল্ম। এই প্রজাতিটির নানা ভেষজ গুণাগুণ আছে।  বিবরণ রাখালচিতা গুল্ম বা ছোট বৃক্ষ আকারের। এর উচ্চটা ৭ মিটার পর্যন্ত হয়। ফল অপরিণত অবস্থায় সবুজ হয়; পাকার পড়ে লাল ও শুষ্ক অবস্থায় কালো বর্ণের। গাছে ফুল সারাবছর ধরে। বীজ থেকে নতুন চারা জন্মে। এটি মূলত বনাঞ্চলের প্রজাতি।  বিস্তৃতি আমেরিকা, আফ্রিকা, মাদাগাস্কার এবং দক্ষিণ-পূর্ব এশিয়ার দেশসমুহ এবং সমগ্র মালয়েশিয়ায় জন্মে। বাংলাদেশের  পাহাড়ি অঞ্চলে ভালো জন্মে।Distribution and uses  ভেষজ গুণ রাখালচিতার পাতা পেটের ব্যথা, জ্বর সারাতে ব্যবহৃত হয়।Description, ecology, and use of a plant  তথ্যসূত্র  বিষয়শ্রেণী:আমেরিকার উদ্ভিদ বিষয়শ্রেণী:আফ্রিকার উদ্ভিদ বিষয়শ্রেণী:মাদাগাস্কারের উদ্ভিদ বিষয়শ্রেণী:বাংলাদেশের উদ্ভিদ বিষয়শ্রেণী:ঔষধি উদ্ভিদ বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
লার্স এডি স্টিন্ডল (জন্ম: ২৬ আগস্ট ১৯৮৮) হলেন একজন জার্মান পেশাদার ফুটবলার, যিনি বরুসিয়া মনশেনগ্লাডবাখ এবং জার্মানি জাতীয় দলের হয়ে একজন আক্রমণভাগের খেলোয়াড় হিসেবে খেলেন।  আন্তর্জাতিক ক্যারিয়ার জ্যেষ্ঠ ২০১৭ সালে, প্রথমবারের মতো স্টিন্ডল জার্মানি জাতীয় দলে ডাক পান। ২০১৭ সালের ৬ জুন তারিখে অনুষ্ঠিত ডেনমার্কের বিরুদ্ধে, ২০১৭ সালের ১০ তারিখে, ২০১৮ ফিফা বিশ্বকাপ বাছাইপর্বে সান মারিনোর বিরুদ্ধে এবং ২০১৭ সালের ১৭ জুন হতে ২ জুলাই পর্যন্ত অনুষ্ঠিত ২০১৭ ফিফা কনফেডারেশন্স কাপের জন্য জাতীয় দলে ডাক পান।  তিনি ২০১৭ সালের ৬ই জুন তারিখে, ডেনমার্কের বিপক্ষে খেলার মাধ্যমে আন্তর্জাতিক পর্যায়ে অভিষেক করেন, যেখানে তিনি পূর্ণ ৯০ মিনিট খেলেছিলেন।  ২০১৭ ফিফা কনফেডারেশন্স কাপের উদ্বোধনী ম্যাচে অস্ট্রেলিয়ার বিরুদ্ধে খেলার ৫ম মিনিটে তিনি গোল করে, এই গোলটি ছিল জার্মানির হয়ে তার প্রথম গোল। ৩ দিন পরে, তিনি চিলির বিরুদ্ধে খেলায় তিনি তার দ্বিতীয় গোল করেন, উক্ত খেলাটি ১–১ গোলে ড্র হয়েছিল। তিনি তার গোলের ধারা ফাইনালেও বজায় রাখেন, যেখানে তার করা একমাত্র গোলটি তার দলকে ফাইনাল জিততে সাহায্য করে। তিনি উক্ত প্রতিযোগিতায় ৩ গোল করে যুগ্ম সর্বোচ্চ গোলদাতায় পরিণত হয়।  ক্যারিয়ার পরিসংখ্যান আন্তর্জাতিক পরিসংখ্যান  জাতীয় দলসালউপস্থিতিগোলউল্লেখজার্মানি২০১৭১০৪২০১৮১০সর্বমোট১১৪  সম্মাননা আন্তর্জাতিক জার্মানি ফিফা কনফেডারেশন্স কাপ: ২০১৭  ব্যক্তিগত ফিফা কনফেডারেশন্স কাপ: রৌপ্য জুতা ২০১৭  তথ্যসূত্র  বহিঃসংযোগ  বিষয়শ্রেণী:জার্মান পুরুষ ফুটবলার বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:হানোফার ৯৬-এর খেলোয়াড় বিষয়শ্রেণী:বরুসিয়া মনশেনগ্লাডবাখের খেলোয়াড় বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:জার্মানির আন্তর্জাতিক যুব ফুটবলার বিষয়শ্রেণী:জার্মানির অনূর্ধ্ব-২১ আন্তর্জাতিক ফুটবলার বিষয়শ্রেণী:জার্মানির আন্তর্জাতিক ফুটবলার বিষয়শ্রেণী:বুন্দেসলিগার খেলোয়াড় বিষয়শ্রেণী:২০১৭ ফিফা কনফেডারেশন্স কাপের খেলোয়াড় বিষয়শ্রেণী:ফিফা কনফেডারেশন্স কাপ বিজয়ী খেলোয়াড় বিষয়শ্রেণী:কার্লস্রুহার স্পোর্টস ক্লাবের খেলোয়াড় বিষয়শ্রেণী:কার্লস্রুহার স্পোর্টস ক্লাব ২-এর খেলোয়াড় বিষয়শ্রেণী:২. বুন্দেসলিগার খেলোয়াড় বিষয়শ্রেণী:রেগিওনাললিগার খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
স্যার উইলিয়াম লোথার (১৮ আগস্ট ১৬৩৯ - ৭ ডিসেম্বর ১৭০৫) একজন ইংরেজ জমির মালিক এবং এমপি ছিলেন।  তিনি লিডসের কাছে সুইলিংটনের স্যার উইলিয়াম লোথারের জ্যেষ্ঠ পুত্র ছিলেন এবং অক্সফোর্ডের গ্রে'স ইন এবং ব্যালিওল কলেজে শিক্ষিত ছিলেন। তিনি ১৬৮৮ সালে তার পিতার উত্তরসূরি হন এবং একই বছর নাইট উপাধি লাভ করেন।  তিনি ১৬৮১ সালে ইয়র্কশায়ারের উচ্চ শেরিফ নিযুক্ত হন। তিনি ১৬৯৯ সালে এয়ার এবং ক্যাল্ডার নেভিগেশনের কমিশনার ছিলেন এবং ১৬৯৫ সালে পন্টেফ্র্যাক্টের জন্য সংসদ সদস্য নির্বাচিত হন, ১৬৯৮ সাল পর্যন্ত বসে ছিলেন।  তিনি ১৭০৫ সালে লিডসের কাছে লিটল প্রেস্টন হলে মারা যান এবং কিপ্যাক্সে তাকে সমাহিত করা হয়। তিনি মিডলসেক্সের টমাস হ্যারিসনের কন্যা ক্যাথরিনকে বিয়ে করেছিলেন এবং তার দশটি সন্তান ছিল,  জ্যেষ্ঠ ছিলেন স্যার উইলিয়াম লোথার, ১ম ব্যারোনেট । লর্ড মেনার্ডের মেয়ের সাথে তার বিয়ে নিয়ে তার বড় ছেলে উইলিয়ামের সাথে তার বিবাদ ছিল, কারণ তার যৌথভাবে সম্পত্তি হ্রাস করা হবে।  তিনি তার এস্টেটের বেশিরভাগ অংশ তার ছোট ছেলে ক্রিস্টোফারের কাছে রেখে গেছেন।   তথ্যসূত্র   বিষয়শ্রেণী:লোথার পরিবার বিষয়শ্রেণী:ব্যালিওল কলেজ, অক্সফোর্ডের প্রাক্তন শিক্ষার্থী বিষয়শ্রেণী:১৭০৫-এ মৃত্যু বিষয়শ্রেণী:১৬৩৯-এ জন্ম বিষয়শ্রেণী:ইংল্যান্ডের সংসদ সদস্য ১৬৯৫-১৬৯৮
রিচার্ড জে. স্ক্রেন্টা জুনিয়র (জন্ম: ৬ জুন, ১৯৬৭) একজন মার্কিন কম্পিউটার প্রোগ্রামার ও সিলিকন ভ্যালির উদ্যোক্তা, যিনি ব্লেকো নামক ওয়েব অনুসন্ধান ইঞ্জিনটির নির্মাতা।   প্রাথমিক জীবন এবং শিক্ষা  স্ক্রেন্টা জুনিয়র ১৯৬৭ সালের ৬ জুন পেনসিলভানিয়ার পিটসবার্গে জন্মগ্রহণ করেন। ১৯৮২ সালে, মাত্র ১৫ বছর বয়সে এবং মাউন্ট লেবানন হাই স্কুলের ছাত্র থাকাকালীন, স্ক্রেন্টা এল্ক ক্লোনার (Elk Cloner) নামক একটি ভাইরাস তৈরি করেন, যা (Apple) কম্পিউটারকে সংক্রমিত করত। এটি ব্যক্তিগত কম্পিউটারের জন্য তৈরি প্রথম বৃহৎ পরিসরের স্ব-প্রসারিত ভাইরাসগুলোর মধ্যে অন্যতম হিসেবে ব্যাপকভাবে বিশ্বাস করা হয়।   ১৯৮৯ সালে, স্ক্রেন্টা নর্থওয়েস্টার্ন ইউনিভার্সিটি থেকে কম্পিউটার বিজ্ঞানে স্নাতক ডিগ্রি অর্জন করেন।    কর্মজীবন  ১৯৮৯ থেকে ১৯৯১ সালের মধ্যে, স্ক্রেন্টা Commodore Business Machines-এ Amiga UNIX-এ কাজ করেন।[ তথ্যসূত্র প্রয়োজন ]  ১৯৮৯ সালে, স্ক্রেন্টা একটি মাল্টিপ্লেয়ার সিমুলেশন গেমের উপর কাজ শুরু করেন। ১৯৯৪ সালে, এটি শ্যাডো আইল্যান্ড গেমস কর্তৃক পে-ফর-প্লে পিবিইএম গেম হিসেবে অলিম্পিয়া নামে চালু করা হয়েছিল।  ১৯৯১ থেকে ১৯৯৫ সালের মধ্যে, স্ক্রেন্টা ইউনিক্স সিস্টেম ল্যাবে এবং ১৯৯৬ থেকে ১৯৯৮ সাল পর্যন্ত সান মাইক্রোসিস্টেমসে আইপি-লেভেল এনক্রিপশনের সাথে কাজ করেছিলেন। পরে তিনি সান ছেড়ে দেন এবং DMOZ- এর প্রতিষ্ঠাতাদের একজন হন। নেটস্কেপ অধিগ্রহণের পরও তিনি বোর্ডে থেকে যান এবং ডিরেক্টরির পাশাপাশি নেটস্কেপ সার্চ, এওএল মিউজিক এবং এওএল শপিং-এ কাজ চালিয়ে যান।[ তথ্যসূত্র প্রয়োজন ]  AOL-তে কর্মজীবনের পর, স্ক্রেন্টা সংবাদ সমষ্টি এবং ফোরাম বাজারে ওয়েব 2.0 কোম্পানি, টপিক্স এলএলসি-এর সহ-প্রতিষ্ঠাতা হন।   ২০০৫ সালে, স্ক্রেন্টা এবং তার সহ-প্রতিষ্ঠাতারা টপিক্সের ৭৫% শেয়ার ট্রিবিউন, গ্যানেট এবং নাইট রাইডার নিয়ে গঠিত একটি সংবাদপত্র কনসোর্টিয়ামের কাছে বিক্রি করেন।  ২০০০ সালের শেষের দিকে, স্ক্রেন্টা স্টার্টআপ কোম্পানি ব্লেকো ইনকর্পোরেটেডের প্রধান ছিলেন, যা একটি ইন্টারনেট সার্চ ইঞ্জিন ছিল।  ব্লেকো মার্ক অ্যান্ড্রিসেনের কাছ থেকে প্রাথমিক বিনিয়োগ সহায়তা পেয়েছিল  এবং ১ নভেম্বর, ২০১০ তারিখে পাবলিক বিটা পরীক্ষা শুরু করে।   ২০১৫ সালে, আইবিএম তাদের ওয়াটসন কম্পিউটার সিস্টেমের জন্য ব্লেকো কোম্পানি এবং সার্চ ইঞ্জিন উভয়ই অধিগ্রহণ করে।    তথ্যসূত্র   বিষয়শ্রেণী:নর্থওয়েস্টার্ন বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:১৯৬৭-এ জন্ম বিষয়শ্রেণী:মার্কিন কম্পিউটার প্রোগ্রামার
থাম্ব|328x328পিক্সেল|স্টকহোমে সংবাদ সম্মেলনে জাক দ্যুবোশে জাক দ্যুবোশে () (জন্ম ৮ই জুন ১৯৪২) একজন অবসর প্রাপ্ত সুইস জৈবপদার্থবিদ। তিনি ইউরোপীয় আণবিক জীববিদ্যা ল্যাবরেটরি,জার্মানীর প্রাক্তন গবেষক হিসেবে কর্মরত ছিলেন। এছাড়াও তিনি লুজান ইউনিভার্সিটি, সুইজার্ল্যান্ড এ একজন সফল গবেষক হিসেবেও কাজ করেন।   তিনি ২০১৭ সালে জার্মান-মার্কিন বিজ্ঞানী জোয়াকিম ফ্রাঙ্ক এবং স্কটীয় বিজ্ঞানী রিচার্ড হেন্ডারসনের সাথে যৌথভাবে  হিমশীতল ইলেক্ট্রন অণুবীক্ষণ যন্ত্রের (ক্রায়ো ইলেক্ট্রন মাইক্রোস্কোপ) উদ্ভাবনের জন্য রসায়ন বিজ্ঞানে নোবেল পুরস্কার অর্জন করেন। যন্ত্রটির সাহায্যে জৈব অণুর উচ্চ রেজোল্যুশনের চিত্র পর্যবেক্ষণ করা সম্ভব হয়।    জীবনী জাক দ্যুবোশে ১৯৬২ সালে সুইজারল্যান্ডের লোজান বিশ্ববিদ্যালয়ে পদার্থবিজ্ঞান বিষয়ে পড়ালেখার জন্য যোগদান করেন এবং ১৯৬৭ সালে পদার্থ বিজ্ঞানে স্নাতক সনদ অর্জন করেন।  তিনি জেনেভা বিশ্ববিদ্যালয় থেকে আণবিক জীববিজ্ঞানে সনদ অর্জন করেন এবং ইলেকট্রনিক অণুবীক্ষণ যন্ত্রের সাহায্যে ডিএনএ নিয়ে গবেষণা শুরু করেন। ১৯৭৩ সালে তিনি জেনেভা বিশ্ববিদ্যালয় এবং বাজেল বিশ্ববিদ্যালয় থেকে জীবপদার্থবিজ্ঞানে ডক্টরেট অভিসন্দর্ভ রচনা সম্পন্ন করেন।    ব্যক্তিগত জীবন  জাক দ্যুবোশে বিবাহিত এবং তাদের দুইটি সন্তান. তিনি ডিসলেক্সিয়া রোগে আক্রান্ত, যার কারণে তিনি স্বাভাবিক ভাবে পড়তে অসুবিধা হয় তার।   তিনি বর্তমানে সুইজারল্যান্ডের রাজনৈতিক দলের সাথে যুক্ত আছেন। এছাড়াও তিনি বিভিন্ন সামাজিক কর্মকাণ্ডের সাথেও যুক্ত রয়েছেন।   বহিঃসংযোগ   Official page (ফরাসি)   Blog  বিষয়শ্রেণী:ফরাসি ভাষার বহিঃসংযোগ থাকা নিবন্ধ বিষয়শ্রেণী:১৯৪২-এ জন্ম বিষয়শ্রেণী:জীবিত ব্যক্তি বিষয়শ্রেণী:নোবেল বিজয়ী রসায়নবিদ বিষয়শ্রেণী:সুইজারল্যান্ডীয় নোবেল বিজয়ী
মোহাম্মদ আমিনুল ইসলাম (জন্ম: ১ এপ্রিল ১৯৭৫ সালে রাজশাহীতে) একজন প্রাক্তন বাংলাদেশী ক্রিকেটার যিনি ১৯৯৯ সালে একটি ওয়ানডে খেলেছিলেন। ২০০৩/২০০৪ সালের মোহাম্মদ আমিনুল ইসলাম রাজশাহী বিভাগের হয়ে প্রথম শ্রেণির ক্রিকেট খেলে ২৫ ম্যাচে ৭১ উইকেট নিয়ে ছিলেন। তার সেরা ব্যাটিং ইনিংসটি ছিল ৫২ যেটি তার একমাত্র অর্ধশতক।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:রাজশাহী বিভাগের ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:বাংলাদেশের একদিনের আন্তর্জাতিক ক্রিকেটার বিষয়শ্রেণী:১৯৭৫-এ জন্ম বিষয়শ্রেণী:রাজশাহী জেলার ব্যক্তি বিষয়শ্রেণী:রাজশাহী বিভাগ থেকে আগত ক্রিকেটার
২০১৭ সালের ভারতীয় জাতীয় কংগ্রেসের সভাপতি নির্বাচন ডিসেম্বর ২০১৭-এ ভারতীয় জাতীয় কংগ্রেসের সভাপতি নির্বাচন করার জন্য অনুষ্ঠিত হয়েছিল। বিনা প্রতিদ্বন্দ্বিতায় কংগ্রেসের সভাপতি নির্বাচিত হলেন রাহুল গান্ধী। সর্বশেষ দলীয় সভাপতি নির্বাচন অনুষ্ঠিত হয়েছিল ২০০১ সালে, যেখানে রাহুল গান্ধীর মা সোনিয়া গান্ধী সভাপতি নির্বাচিত হন।   তথ্যসূত্র   বিষয়শ্রেণী:২০১৭-এ ভারতে নির্বাচন বিষয়শ্রেণী:২০১৭-এ ভারতের রাজনীতি বিষয়শ্রেণী:ভারতীয় জাতীয় কংগ্রেসের ঘটনা
নয়া দুনিয়া ভারতের সিলেট থেকে প্রকাশিত একটি সাপ্তাহিক পত্রিকা ছিল। এটি ভারতের কমিউনিস্ট পার্টির একটি অঙ্গ ছিল। জ্যোতির্ময় নন্দী ১৯৩০-এর দশকের শেষভাগে পত্রিকাটির সম্পাদক ছিলেন। Sen Gupta, Susmita. Radical Politics in Meghalaya: Problems and Prospects. Delhi: Kalpaz Publications, 2009. p. 34   তথ্যসূত্র   বিষয়শ্রেণী:ভারতের সাপ্তাহিক সংবাদপত্র বিষয়শ্রেণী:সিলেট বিষয়শ্রেণী:বিলুপ্ত সাপ্তাহিক সংবাদপত্র বিষয়শ্রেণী:ভারতের বিলুপ্ত সংবাদপত্র বিষয়শ্রেণী:ভারতের কমিউনিস্ট পার্টি বিষয়শ্রেণী:সাম্যবাদী সংবাদপত্র
আরিফুরজ্জামান সাগর হলেন একজন বাংলাদেশী ক্রিকেটার। তিনি ১৮ এপ্রিল ২০১৭ সালে ২০১৬-১৭ ঢাকা প্রিমিয়ার বিভাগ ক্রিকেট লিগে খেলাঘর সমাজ কল্যাণ সমিতির হয়ে লিস্ট এ ক্রিকেটে স্থান অর্জন করেছিলেন।   আরও দেখুন   ভিক্টোরিয়া স্পোর্টিং ক্লাব  অগ্রণী ব্যাংক ক্রিকেট ক্লাব  মোহামেডান স্পোর্টিং ক্লাব ক্রিকেট দল   তথ্যসূত্র    বহিঃসংযোগ     বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:খেলাঘর সমাজ কল্যাণ সমিতির ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি)
25px|alt=|link= উইকিপিডিয়ায় স্বাগতম। এটি আপনার উদ্দেশ্য নাও হতে পারে, তবে আপনি নিজের তৈরি করা {{safesubst:#if: | :,}} পৃষ্ঠা থেকে দ্রুত অপসারণের ট্যাগটি সরিয়েছেন। যদি আপনি বিশ্বাস করেন যে পৃষ্ঠাটি মুছে ফেলা উচিত নয়, আপনি বোতামটি ক্লিক করে মুছে ফেলার প্রতিদ্বন্দ্বিতা করতে পারেন যা বলেঃ দ্রুত অপসারণে আপত্তি করতে চাইলে এখানে ক্লিক করুন এবং দ্রুত মুছে ফেলার নোটিশের ভিতরে উপস্থিত হবেন। এটি আপনাকে পৃষ্ঠার {{safesubst:#if:|[[{{safesubst:TALKPAGENAME:}}|আলাপ পাতা]]|আলাপ পাতায়}} মামলা করার অনুমতি দেবে। প্রশাসক পৃষ্ঠাটি নিয়ে কী করবেন তা সিদ্ধান্ত নেওয়ার আগে আপনার যুক্তি বিবেচনা করবে। ধন্যবাদ।